વ્યવસાયિક મોરચે શરૂઆતમાં એટલે કે તા. 3ના રોજ ભાગીદારીના કામકાજ, સંયુક્ત સાહસો, નવા સંયુક્ત કરારોથી લાભ થાય. જીવનસાથી જોડે સંબંધોમાં મધુરતા આવે. વિજાતીય આકર્ષણ વધે. તા. 4 દરમિયાન આપ પોતાના કૌશલ્યથી વ્યવસાયમાં ખુબ સારું યોગદાન આપશો. આવનાર દરેક મુશ્કેલી તથા અંતરાયને અગાઉથી પારખી જશો અને સમસ્યા માથું ઉંચકે તે પહેલા જ તેને દબાવીને આગળ વધશો. કોઈ મોભાદાર અને વગદાર વ્યક્તિ જોડે મુલાકાત થશે. જોકે, આપને શારીરિક રીતે આળસ વધુ અનુભવાશે. કોઈ કામ કરવાની ઈચ્છા નહીં થાય. તા. 5, 6 તથા તા. 7 બપોર સુધી અષ્ટમ સ્થાનમાં ચંદ્ર હોવાથી સમય ઘાતક રહેશે. આપનું કોઈ કાર્ય સમય પર પુરું નહીં થાય. આપ બેચેની અનુભવશો. કોર્ટ-કચેરીના કાર્યમાં મુશ્કેલીઓ આવશે. આપ આપના લક્ષ્ય પર ધ્યાન કેન્દ્રિત નહીં કરી શકો. અઢી ખર્ચાઓને લઈને આપ ચિંતાઓ અનુભવશો. હાથમાં આવતાં રૂપિયા અટકી જશે. તા. 7ના બપોર પછીનો સમય આપને અનુકૂળ રહેશે. તા. 8, 9 દરમિયાન કાર્ય સફળતાનો દિવસ રહેશે. પરિવાર તથા મિત્રો સાથે આપનો વ્યવહાર પ્રેમ પૂર્ણ રહેશે. આપ આર્થિક બાબતો અંગે સંતુષ્ટ રહેશો. આપ સૂઝ-બુઝથી દરેક કાર્ય સરળતાથી પૂર્ણ કરશો. આપ પોતાના સાહસ થકી સફળતા મેળવવામાં અગ્રેસર રહેશો.